ፋሲል ከነማና መቐለ 70 እንደርታ በአኅጉራዊ ውድድር አይሳተፉም
 የኢትዮጵያ ፕሪሚየር ሊግ ስያሜውን ይዞ መካሄድ ከጀመረ ከሁለት አሥርታት በላይ አስቆጥሯል። ፕሪሚየር ሊጉ እነዚህን ዓመታት ባደረጋቸው ረጅም ጉዞዎች ስያሜውንና ዕድሜውን የሚመጥን ዕድገት እንደሌለው በርካቶች ያነሳሉ። የኢትዮጵያ ፕሪሚየር ሊግ የስያሜ ለውጡን ‹ለኢትዮጵያ እግር ኳስ ዕድገት በሚል ብቻ ጥናት ሳይደረግ ውድድር መጀመሩ ለዕድገቱ መቀጨጭ የራሱን ድርሻ አበርክቷል ›ሲሉ የሚተቹ በርካቶች ናቸው። ለዚህ በትልቁ የሚጠቀሰው ፕሪሚየር ሊጉን ጨምሮ 98 በመቶ የአገሪቱ ክለቦች በጀታቸው ሙሉ በሙሉ ከመንግሥት ቋት በመሆኑ እግር ኳሱ ገበያ ተኮር እንዳይሆን አድርጎታል። ለኢትዮጵያ እግር ኳስ ማንሰራራት የጀርባ አጥንት የሆነውን ፕሪሚየር ሊግ ጠንካራ ማንነት ማላበስ የሚያስችለን አሰራርና አደረጃጀት ማበጀት ያስፈልጋል የሚሉ ድምጾች ሲሰሙ ኖረዋል። ብሄራዊ ፌዴሬሽኑ የእግር ኳስ ችግር መፍቻ መፍትሄ አንዱ የሊግ አደረጃጀትን ማሻሻል መሆኑን በማመን በ2011 ዓ.ም አጋማሽ ላይ አደረጃጀቱን ለመቀየር ለውይይት ክፍት ባደረገ መልኩ እንቅስቃሴውን አጠናክሯል። የኢትዮጵያ ፕሪሚየር ሊግ ዓምና በተቋቋመው «የሊግ ካምፓኒ» እየተመራ ነበር አዱሱን የለውጡን ጅማሮ «ሀ» ያለው። በብሔራዊ ፌዴሬሽንና ክለቦች የጋራ ጥረት ራሱን ችሎ ፕሪሚየር ሊጉን እየመራ ያለው የሊግ ካምፓኒው ከሰሞኑ ያስተላለፈው ውሳኔ በእጅጉ እያነጋገረ ይገኛል። የሊግ ካምፓኒው በተለያዩ ጉዳዮች ዙሪያ ሐሙስ ሐምሌ 16 ቀን 2012 ዓ.ም. ውይይት አድርጎ ነበር። የኢትዮያ ፕሪሚየር ሊግ ሊግ ካምፓኒ አመራሮቹ ከተወያዩባቸው ጉዳዮች መካከል «የሊጉን የጥራት ደረጃ ከመጠበቅ ጀምሮ ክለቦቹን ለተለያዩ ችግሮችና አለመግባባቶች ሲዳርጉ ቆይተዋል» በሚል ማሻሻያና ማስተካከያ የሚያስፈልጋቸው የውድድር ደንብና መመሪያዎች ላይ ውይይት ተደርጓል። የኢትዮጵያ ፕሪሚየር ሊግ የሊግ ኩባንያው አዲስ የውድድር ደንብና መመሪያን አጽድቋል። የፕሪሚየር ሊጉ አዲሱ የውድድር መመሪያ በ2021 የአፍሪካ ሻምፒዮንስ ሊግ እና የኮንፌደሬሽን ካፕ ላይ ኢትዮጵያ ተወካይ አልባ አድርጓታል መባሉን ሶከር ኢትዮጵያ ዘግቧል።የኢትዮጵያ ፕሪሚየር ሊግ የውድድር መመሪያ በሀገራችን አስቸኳይ ጊዜ አዋጅ ቢታወጅ እና ያልታሰበ ድንገተኛ ችግር ተፈጥሮ ውድድር ቢቋረጥ በምን መልኩ ውጤት ይሰጥ የሚል የተቀመጠ መመሪያ (ደንብ) አልተዘጋጀም። ስለዚህ አሸናፊ፣ ወራጅ እና በአፍሪካ መድረክ ሀገሪቱን የሚወክል ክለብ በምን መልኩ ይሳተፍ የሚል ህግ እንዳልተቀመጠ ዘገባው አትቷል። የሊግ ካምፓኒ አመራሮች ባደረጉት ውይይት በቀጣይ የውድድር ዘመን በሀገራችን አሁን የተፈጠረው የኮሮና ቫይረስ አልያም ሌላ ከአቅም በላይ ችግር ቢከሰት በምን መልኩ እደሚስተናገድ የሚያስችል አዲስ መመሪያ አውጥተዋል ያለው ዘገባው፤ በመጀመሪያ ደረጃ ውድድሩ ከ75 % ያህል ጨዋታው ተከናውኖ ከሆነ እና ውድድሩ ቢቋረጥ ባለው ውጤት መሠረት አንደኛና ሁለተኛ ደረጃ የያዘው ክለብ በካፍ ቻምፒዮንስ ሊግ እንዲሳተፍ ሁለተኛ ደረጃ ይዞ ያጠናቀቀው ክለብ ደግሞ በካፍ ኮንፌዴሬሽን ዋንጫ እንዲካፈል ይደረጋል። በወራጅ ላይ የሚገኙ ሶስት ክለቦች በውጤታቸው መሠረት እንዲወርዱ እና በምትካቸው ከከፍተኛ ሊግ አዳጊ ክለቦች እንዲኖሩ በአዲሱ መመሪያ መካተቱን አትቷል።የሊግ ካምፓኒው ውድድሩ ምናልባት ከ65 እስከ 70% ደረጃ ላይ ደርሶ በተለያዩ ምክንያቶች
ቢቋረጥና ውድድሩ በዛው ዓመት ለመቀጠል
አስቸጋሪ ሁኔታዎች ከሌሉ ምን መደረግ አለበት ለሚለው ውሳኔ አስተላልፏል።
በውድድር ዓመቱ በፕሪሚየር
ሊጉ አንደኛና ሁለተኛ ሆነው ያጠናቀቁ
ቡድኖች ኢትዮጵያን በአፍሪካ
መድረክ መወከል እንደሚችሉ
ወስኗል። በዚህ መሰረት የሊግ ኩባንያው
ሊጉን ለመምራት አዲስ ባፀደቀው መመሪያ መሰረት በኢትዮጵያ
ፕሪሚየር ሊግ የ2012
ውድድር ዘመን አሸናፊ ወራጅ እና አዳጊ ክለብ የማይኖር መሆኑን መወሰኑን ሶከር ኢትዮጵያ ዘግቧል።በ2012 የውድድር ዘመን 56% ላይ የተቋረጠ በመሆኑ፤ አስቀድሞ አጋዥ የሆነ በመመሪያ የተደገፈ ደንብ ባለመኖሩ የሊግ ኩባንያው አስቀድሞ ኢትዮጵያ በሚቀጥለው ዓመት የአፍሪካ ሻምፒዮንስ ሊግ እና የኮንፌደሬሽን ካፕ ላይ እንደማትሳተፍ ባስተላለፈው ውሳኔ እንዲፀና ተደርጓል ብሏል። የሊግ ኮሚቴው ውሳኔ ተከትሎ የፋሲል ከነማ እግር ኳስ ክለብና መቐለ ሰብዓ እንደርታ በአህጉራዊ መድረክ ላይ ሊሳተፍ ይችሉ ይሆና የሚሉ የተስፋ አስተያየቶች ፉርሽ ያደረገ ተብሏል።የኢትዮጵያ ፕሪሚየር ሊግ የ2012 ውድድር ዓመት
በኮቪድ 19 ምክንያት
መቋረጡን ተከትሎ፣ በ‹‹አሸናፊ፣ ወራጅና ወጪ በ2013
ውድድር ዓመት በአፍሪካ
መድረክ የሚሳተፍ ቡድን የለም፤›› በማለት ሊግ ካምፓኒው
ያሳለፈውን ውሳኔ፣ በተለይ የፕሪሚየር ሊጉ ውድድር እስከሚቋረጥ
አንደኛና ሁለተኛ ደረጃ ላይ የነበሩት
ፋሲል ከተማና መቐለ ሰብዓ እንደርታ
በአኅጉራዊ መድረክ የመሳተፍ
ዕድል ሊኖረን ይገባል በሚል ውሳኔውን
መቃወማቸው አይዘነጋም። የፋሲል ከተማ እግር ኳስ ክለብ ለሊግ ካምፓኒው
ውሳኔው ትክክለኛና ተገቢ እንዳልሆነ ጉዳዩን በደብዳቤ ሲገልጽ ቢቆይም፣ ምንም ዓይነት ምላሽ ሳያገኝ ቆይቶም ነበር።አዲስ ዘመን ሐምሌ 21/2012ዳንኤል ዘነበ